Trolltorød

Trolltorød er et sted omtrent midt på Nøtterøy i Færder kommune i Vestfold, like vest for Skjerve. Trolltorødveien forbinder Trolltorød med Kirkeveien. Trolltorød var opprinnelig en gård. Siden det fantes flere Torød-gårder på øya (blant annet dagens Torød og den forsvunne Thordarud i Søndre Hella), er det sannsynlig at «troll» ble lagt til navnet for å skille dem.

Et etiologisk sagn sier at det bodde et stort troll der som ingen kunne måle seg med. Et annet troll kom for å slåss med det, men måtte til slutt rømme sin vei, og trollet på Trolltorød kasta en stein etter det. Steinen havna i havet like ved Fjærholmen, og er i dag kjent som Trolltorsteinen.

Referanser

Nøtterøys geografi
Gårder i Færder